Die DA sê Eskom se plan om miljarde van McKinsey en Trillian te verhaal, bewys ongerymdhede
Die DA sê Eskom se plan om 'n miljard Rand en 564 miljard Rand terug te kry wat onwettig aan die konsultant McKinsey en die Gupta-maatskappy Trillian betaal is, is nog 'n bewys dat daar inderwaarheid ongerymdhede was met die betalings. McKinsey word betrek by potensieel korrupte transaksies tussen Eskom en Trillian. Die kragvoorsiener sê die voorlopige aanduidings van 'n ondersoek is dat die geld onwettig oorbetaal is. Die DA wil hê diegene wat dit goedgekeur het, moet aanspreeklik gehou word.
KPMG SA se nuwe hoof sê foute sal nie herhaal word nie
KPMG Suid-Afrika se nuwe uitvoerende hoof, Nhlamulo Dlomu, sê die ouditfirma is vasbeslote om nie foute te herhaal nie. Die Onafhanklike Reguleringsraad vir Ouditeurs ondersoek KPMG weens die werk wat hy vir die Guptas se Linkway Trading gedoen het en die firma is ook onder druk weens die terugtrekking van dele van 'n omstrede verslag wat hy vir die SA Inkomstediens opgestel. het. Dlomu het aan die parlementêre staande komitee op Openbare Rekeninge gesê 'n onafhanklike ondersoek gaan binnekort gedoen word:
Die Guptas probeer die DA verhoed om by hulle huis in Saxonwold te betoog
Die Gupta-familie probeer die DA verhoed om vandag na die familie se landgoed in Saxonwold, Johannesburg, te marsjeer. Die familie doen aansoek om 'n dringende interdik. DA-leier Mmusi Maimane sê president Jacob Zuma en die ANC is gewillig gekaap deur die Guptas, wat miljardêrs geword het terwyl meer as die helfte van Suid-Afrikaners in armoede vasgevang is.